2026 పురుషుల టీ20 ప్రపంచ కప్

**2026 ఐసిసి పురుషుల టి20 ప్రపంచ కప్,** ఐసిసి పురుషుల టి20 ప్రపంచ కప్ పోటీల్లో పదవది. దీనిని భారత క్రికెట్ నియంత్రణ మండలి, శ్రీలంక క్రికెట్ లు సంయుక్తంగా 2026 ఫిబ్రవరి 7 నుండి మార్చి 8 వరకు నిర్వహించాయి. గతంలో శ్రీలంక 2012 లోను, భారతదేశం 2016 లోనూ ఈ పోటీని నిర్వహించాయి. భారతదేశంలో ఐదు వేదికలు, శ్రీలంకలో మూడు వేదికలలో మొత్తం ఇరవై జట్లు 55 మ్యాచ్‌లలో పోటీపడ్డాయి.

గత ప్రపంచ కప్‌లో ఉన్నట్లే, ఇరవై జట్లు ఈ పోటీల్లో పాల్గొన్నాయి. ఇందులో రెండు ఆతిథ్య దేశాల జట్లు, 2024 పోటీల్లో పాల్గొన్న జట్లలో అగ్రస్థానంలో నిలిచిన ఏడు జట్లు, ICC పురుషుల T20I టీమ్ ర్యాంకింగ్స్‌లో ఇప్పటికి ఇంకా అర్హత సాధించని మూడు అత్యున్నత ర్యాంక్ పొందిన జట్లు, ప్రాంతీయ అర్హత పోటీల ద్వారా ఎంపైకైన ఎనిమిది ఇతర జట్లు ఉన్నాయి. ఇటలీ మొదటిసారి పురుషుల T20 ప్రపంచ కప్‌కు అర్హత సాధించింది.

గత కప్‌ గెలిచి, ఈ ఏటి డిఫెండింగ్ ఛాంపియన్‌గా బరిలో దిగిన భారతదేశం, ఫైనల్లో న్యూజీలాండ్‌ను 96 పరుగులతో ఓడించి కప్పు సాధించింది. టీ20 ప్రపంచ కప్‌ను గెలుచుకున్న తొలి ఆతిథ్య జట్టుగా, ప్రపంచ కప్పును మూడుసార్లు గెలుచుకున్న జట్టుగా భారతజట్టు ఘనత సాధించింది.

## నేపథ్యం
ICC పురుషుల T20 ప్రపంచ కప్ అనేది ట్వంటీ20 అంతర్జాతీయ (T20I) ఫార్మాట్‌లో క్రికెట్ కోసం రెండేళ్ళకు ఒకసారి జరిగే ప్రపంచ కప్ పోటీ. దీనిని అంతర్జాతీయ క్రికెట్ కౌన్సిల్ (ICC) నిర్వహిస్తుంది. ఇది మొదట 2007 లో దక్షిణాఫ్రికాలో జరిగింది. 2026 టోర్నమెంటు పదవది. 2024 లో వెస్టిండీస్, యునైటెడ్ స్టేట్స్‌లలో జరిగిన తొమ్మిదవ ఎడిషన్‌లో 20 జట్లు పోటీ పడ్డాయి. ఫైనల్‌లో దక్షిణాఫ్రికాను ఓడించి భారతదేశం కప్పు సాధించింది.

### హోస్ట్ ఎంపిక
2024–2031 ICC పురుషుల ఆతిథ్య చక్రంలో భాగంగా, 2026 పురుషుల T20 ప్రపంచ కప్‌ను భారతదేశం, శ్రీలంకలలో నిర్వహించనున్నట్లు 2021 నవంబరులో ICC ప్రకటించింది. ప్రారంభంలో శ్రీలంక క్రికెట్ మాత్రమే మొత్తం టోర్నమెంట్‌ను నిర్వహించాలని ప్రతిపాదించబడింది. కానీ టోర్నమెంటును విస్తరించడం, శ్రీలంకలో తగినన్ని స్టేడియంలు లేకపోవడం వల్ల దీనిని భారతదేశంలో క్రికెట్ నియంత్రణ బోర్డుతో కలిసి నిర్వహించాలని నిర్ణయించారు.  శ్రీలంక గతంలో 2012 లోను, భారతదేశం 2016 లోనూ ఈ పోటీని నిర్వహించాయి.2024 డిసెంబరులో భారతదేశంలో క్రికెట్ నియంత్రణ బోర్డు, పాకిస్తాన్ క్రికెట్ బోర్డుల మధ్య జరిగిన ఒప్పందం ప్రకారం, 2024–2027 ICC ఈవెంట్స్ చక్రంలో భారతదేశం లేదా పాకిస్తాన్ నిర్వహించే ICC ఈవెంట్‌లలో భారతదేశం, పాకిస్తాన్‌లు పాల్గొనే మ్యాచ్‌లు తటస్థ వేదికలో జరుగుతాయని ICC నిర్ధారించింది.  ఫలితంగా, 2026 పురుషుల T20 ప్రపంచ కప్‌లో పాకిస్తాన్ పాల్గొనే మ్యాచ్‌లు శ్రీలంకలో మాత్రమే జరుగుతాయి.

### ఫార్మాట్
ఈ టోర్నమెంట్ ఫార్మాట్ మునుపటి ఎడిషన్ మాదిరిగానే ఉంటుంది. అర్హత సాధించిన 20 జట్లను ఐదు జట్ల చొప్పున నాలుగు గ్రూపులుగా విభజించారు. గ్రూప్ దశలో, ప్రతి జట్టు రౌండ్-రాబిన్ పద్ధతిలో ఒకదానితో ఒకటి నాలుగు మ్యాచ్‌లు ఆడుతుంది; ప్రతి గ్రూప్‌లోని అగ్రస్థానంలో ఉన్న రెండు జట్లు సూపర్ 8 దశకు చేరుకుంటాయి, అక్కడ వారు నాలుగు జట్ల చొప్పున రెండు గ్రూపులుగా నిలిచి, ఒకదానితో ఒకటి మూడు మ్యాచ్‌లు ఆడతారు. ప్రతి గ్రూప్‌లోని అగ్ర రెండు జట్లు నాకౌట్ దశకు చేరుకుంటాయి.

టోర్నమెంట్‌కు ముందు, ఐసిసి సూపర్ 8 దశకు ఎనిమిది సీడెడ్ జట్లను వారి T20I ర్యాంకింగ్‌ల ఆధారంగా ప్రకటించింది. గ్రూప్ దశ నుండి ముందుకు సాగిన తర్వాత, జట్లు గ్రూప్ దశలో ఏ స్థానం సాధించాయన్న దానితో సంబంధం లేకుండా, సూపర్ 8 దశలో ముందుగా నిర్ణయించిన స్థానాల్లో ఉంటాయి. సీడింగు లేని జట్టు సీడింగు సాధించిన జట్టును ఓడించి అర్హత సాధిస్తే, అది విఫలమైన సీడెడ్ జట్టు స్థానాన్ని తీసుకుంటుంది.

### షెడ్యూల్
2023–2027 ఐసిసి పురుషుల ఫ్యూచర్ టూర్స్ ప్రోగ్రామ్‌లో 2026 ఫిబ్రవరి నుండి మార్చి వరకు ఈ టోర్నమెంటుకు కేటాయించారు.  2025 నవంబరు 25 న తుది షెడ్యూల్‌ను ప్రకటించారు. దాని ప్రకారం ఈ టోర్నమెంటు ఫిబ్రవరి 7 నుండి మార్చి 8 వరకు జరగనుంది. మొత్తం 55 మ్యాచ్‌లు జరుగుతాయి. శ్రీలంకలోని మూడు వేదికలు కనీసం 20 మ్యాచ్‌లను నిర్వహిస్తాయి. మిగిలిన మ్యాచ్‌లు భారతదేశంలోని ఐదు వేదికలలో నిర్వహిస్తారు. వార్మప్ మ్యాచ్‌ల షెడ్యూలు 2025 నవంబరు నాటికి ఇంకా వెల్లడి కాలేదు.

## అర్హత
ఆతిథ్య శ్రీలంక, భారతదేశం, 2024 టోర్నమెంట్ నుండి మొదటి ఏడు జట్లతో పాటు, టోర్నమెంట్‌కు స్వయంచాలకంగా అర్హత సాధించాయి. మిగిలిన మూడు ఆటోమేటిక్ అర్హత స్థానాలను ICC పురుషుల T20I టీమ్ ర్యాంకింగ్స్‌లో అత్యుత్తమ ర్యాంక్ పొందిన జట్లు ఆక్రమించాయి. ఈ మూడు జట్లూ 2024 జూన్ 30 నాటికి వేరే మార్గంలో అర్హత సాధించలేదు. మిగిలిన ఎనిమిది స్థానాలను ICC యొక్క ప్రాంతీయ క్వాలిఫైయర్‌ల ద్వారా భర్తీ చేశారు, వీటిలో ఆఫ్రికా, యూరప్ నుండి రెండు జట్లు, ఆసియా, తూర్పు ఆసియా -పసిఫిక్ నుండి మూడు జట్లు, అమెరికాస్ నుండి ఒక జట్టు ఉన్నాయి.   2025 జూన్‌లో కెనడా, అమెరికాల నుండి అర్హత సాధించింది,  జూలైలో జరిగిన యూరప్ ఫైనల్ నుండి ఇటలీ, నెదర్లాండ్స్ వచ్చాయి.  2025 అక్టోబరులో నమీబియా, జింబాబ్వేలు ఆఫ్రికానుండి అర్హత సాధించాయి,  ఆ తర్వాత నేపాల్, ఒమన్, యునైటెడ్ అరబ్ ఎమిరేట్స్ ఆసియా నుండి అర్హత సాధించాయి.  ఇటలీ మొదటిసారి పురుషుల T20 ప్రపంచ కప్‌కు అర్హత సాధించింది. 

### బంగ్లాదేశ్ ఉపసంహరణ
2026 జనవరి 3న, బంగ్లాదేశ్ క్రికెటర్ ముస్తాఫిజుర్ రెహమాన్‌ను 2026 ఇండియన్ ప్రీమియర్ లీగ్ నుండి మినహాయించాలని BCCI నిర్ణయం తీసుకున్న తర్వాత, బంగ్లాదేశ్ క్రికెట్ బోర్డు (BCB) T20 ప్రపంచ కప్‌లో తమ మ్యాచ్‌లను భారతదేశం నుండి మార్చాలని ICCని అభ్యర్థించింది. "ఆటగాళ్ల భద్రత , శ్రేయస్సు" దృష్ట్యా ఈ కోరిక కోరుతున్నట్లు చెప్పింది. జనవరి 6న ఐసిసి, బీసీబీ అభ్యర్థనను తిరస్కరించిందనీ, ఆడటానికి నిరాకరిస్తే బంగ్లాదేశ్ పాయింట్లను కోల్పోతుందనీ ఈయెస్పీయెన్‌క్రిక్‌ఇన్ఫో రాసింది. అయితే, మరుసటి రోజు బీసీబీ ఆ వాదనలను ఖండించింది. "ఆందోళనలను పరిష్కరించడానికి బీసీబీతో కలిసి పనిచేయడానికి ఐసిసి సంసిద్ధతను తెలియజేసింది" అని పేర్కొంది.

శ్రీలంకలో వేదికలు అందుబాటులో లేనట్లైతే, బంగ్లాదేశ్ మ్యాచ్‌లను పాకిస్తాన్‌లో నిర్వహించడానికి జనవరి 11 న పీసీబీ తన సుముఖతను వ్యక్తం చేసింది. మరుసటి రోజు, తమిళనాడు క్రికెట్ అసోసియేషన్, కేరళ క్రికెట్ అసోసియేషన్లు బంగ్లాదేశ్ మ్యాచ్‌లను ప్రస్తుతం జరగనున్న ఈడెన్ గార్డెన్స్, వాంఖెడే స్టేడియంలకు బదులుగా M.A. చిదంబరం స్టేడియం, గ్రీన్‌ఫీల్డ్ అంతర్జాతీయ స్టేడియంలో నిర్వహించవచ్చని చెప్పాయి.***' జనవరి 12 నాటికి, ఐసిసి తనవద్దనున్న భద్రతా అంచనాను బహిరంగపరచింది. "మొత్తమ్మీద జట్టుకు ముప్పేమీ లేదు. కొన్ని వేదికలలో తక్కువ నుండి స్వల్పమైన ముప్పు ఉండవచ్చు, మిగతావాటిలో అలాంటి ముప్పులు అసలేమీ లేవు." మరుసటి రోజు, భద్రతా సమస్యలను పేర్కొంటూ బీసీబీ, బంగ్లాదేశ్ మ్యాచ్‌లను భారతదేశం వెలుపల తరలించాలనే తన అభ్యర్థనను పునరుద్ఘాటించింది.***'

శ్రీలంకలో తమ గ్రూప్ మ్యాచ్‌లు ఆడనున్న ఐర్లాండ్‌తో తన గ్రూపును పరస్పరం మార్చాలని జనవరి 17 న బీసీబీ అభ్యర్థించింది. కానీ ICC దీనిని తిరస్కరించింది. BCB భారతదేశానికి వెళ్లకూడదని నిర్ణయించుకుంటే, T20I ర్యాంకింగ్స్‌లో తదుపరి అత్యుత్తమ ర్యాంక్ పొందిన జట్టు (ఇది స్కాట్లాండ్ అవుతుంది) వారి స్థానంలో టోర్నమెంటుకు వెళ్తుందనీ, జనవరి 21న తుది నిర్ణయం తీసుకుంటామనీ ఐసిసి చెప్పింది.

జనవరి 21న జరిగిన ఐసిసి బోర్డు సమావేశం తర్వాత, BCB అభ్యర్థనకు PCB మద్దతు తెలిపినప్పటికీ, అధికారికంగా నిర్ణయం తీసుకోవడానికి BCBకి మరో రోజు సమయం ఇస్తామనీ, వారు భారతదేశానికి వెళ్లకూడదనే నిర్ణయించుకుంటే, వారి స్థానంలో స్కాట్లాండ్ ఆడుతుందనీ ప్రకటించారు.  మరుసటి రోజు, బంగ్లాదేశ్ భారతదేశంలో ఆడటానికి నిరాకరిస్తూ తన నిర్ణయాన్ని పునరుద్ఘాటించింది. జనవరి 24న, ఐసిసి అధికారికంగా బంగ్లాదేశ్ స్థానంలో స్కాట్లాండ్‌ను - అర్హత సాధించని జట్లలో అత్యున్నత ర్యాంకు పొందిన జట్టు కావడం వల్ల - చేర్చింది. 

ఫిబ్రవరి 15 న భారతదేశంతో జరగాల్సిన తమ గ్రూప్ ఎ మ్యాచిని బహిష్కరిస్తున్నామని 2026 ఫిబ్రవరి 1 న పాకిస్తాన్ ప్రభుత్వం ప్రకటించింది.  పీసీబీ ఈ సంగతిని ఐసిసికి అధికారికంగా తెలియజేయనప్పటికీ, బంగ్లాదేశ్ మ్యాచిలను భారతదేశం బయట నిర్వహించేందుకు ఐసిసి ఒప్పుకోనందుకు నిరసనగా ఈ నిర్ణయం తీసుకున్నట్లు తెలిసింది.

2026 ఫిబ్రవరి 9 న విడుదల చేసిన ఒక పత్రికా ప్రకటనలో ఐసిసి, బంగ్లాదేశ్ ఈ పోటీల్లో పాల్గొనకపోవడానికి సంబంధించి ధన, క్రీడా, పరిపాలనాపరమైన జరిమానాలేమీ విధించబోమని తెలిపింది. ఐసిసి నిబంధనల ప్రకారం, బీసీబీకి అప్పీలు చేసుకునే అవకాశం ఉందని కూడా అది తెలిపింది. పూర్తి సభ్యదేశంగా బంగ్లాదేశ్ కున్న హోదా అలాగే ఉంటుందనీ, ఆదేశంలో క్రికెట్‌పై ఈ నిర్ణయం దీర్ఘకాలిక ప్రభావమేమీ చూపదని కూడా అది చెప్పింది.

## వేదికలు
2025 నవంబరు 6 న ఐసిసి, T20 ప్రపంచ కప్ కోసం తుది వేదికలను ప్రకటించింది. వాటిలో భారతదేశంలో ఐదు: అహ్మదాబాద్‌లోని నరేంద్ర మోడీ స్టేడియం, చెన్నైలోని MA చిదంబరం స్టేడియం, ఢిల్లీలోని అరుణ్ జైట్లీ స్టేడియం, కోల్‌కతాలోని ఈడెన్ గార్డెన్స్, ముంబైలోని వాంఖెడే స్టేడియం ; శ్రీలంకలో మూడు: కొలంబోలోని R. ప్రేమదాస స్టేడియం, SSC క్రికెట్ గ్రౌండ్, కాండీలోని పల్లెకెలె క్రికెట్ స్టేడియం లు ఉన్నాయి.  

## స్క్వాడ్‌లు
ప్రతి జట్టు 15 మంది ఆటగాళ్లతో కూడిన స్క్వాడ్‌ను పంపించవచ్చు. 2026 జనవరి 8 నాటికి తాత్కాలిక జట్టును ఐసిసికి సమర్పించాల్సి ఉంది. జట్లు తమ స్క్వాడ్‌లో మార్పులు చేసుకోవడానికి 2026 జనవరి 31 వరకు అనుమతి ఉంది.

## మ్యాచ్ అధికారులు
రిఫరీలు

అంపైర్లు

## గ్రూప్ దశ
2025 నవంబరు 25 న ఐసిసి, గ్రూప్‌లు, మ్యాచ్‌లను ప్రకటించింది. గ్రూప్ దశ ఫిబ్రవరి 7 నుండి 20 వరకు జరుగుతుంది. మొత్తం 20 జట్లను, ఐదేసి జట్లతో కూడిన నాలుగు గ్రూపులుగా విభజించారు. ప్రతి జట్టు, గ్రూప్‌లోని ఇతర జట్లతో ఒకసారి తలపడుతుంది. మొత్తం అన్ని గ్రూపుల్లోనూ కలిపి 40 మ్యాచ్‌లు ఆడతారు. ప్రారంభ మ్యాచ్ ఫిబ్రవరి 7న SSC క్రికెట్ గ్రౌండ్‌లో నెదర్లాండ్స్, పాకిస్తాన్‌ల మధ్య జరుగుతుంది.  కింది పట్టికలో, గ్రూప్‌ వారీగా జట్లను వాటి సీడింగుల క్రమంలో చూడవచ్చు.

### గ్రూప్ A



----

----

----

----

----

----

----

----

----

----


### గ్రూప్ B



----

----

----

----

----

----

----

----

----

----


### గ్రూప్ C



----

----

----

----

----

----

----

----

----

----


### గ్రూప్ D



----

----

----

----

----

----

----

----

----

----


## సూపర్ 8
ప్రతి గ్రూపు లోను అగ్రస్థానంలో ఉన్న తొలి రెండు జట్లు సూపర్ 8 దశకు వెళ్తాయి. ఈ ఎనిమిది జట్లను నాలుగేసి చొప్పున రెండు గ్రూపులుగా చేస్తారు. సూపర్ 8 దశలో ప్రతి జట్టు తన గ్రూపులో ఉన్న ఇతర జట్లతో రౌండ్ రాబిన్ పద్ధతిలో మ్యాచ్‌లు ఆడతాయి. ఒక్కో గ్రూపు నుండి రెండు చొప్పున మొత్తం నాలుగు జట్లు నాకౌట్ దశకు చేరతాయి. గ్రూప్ దశలో సాధించిన పాయింట్లు సూపర్ 8 దశకు రావు. టోర్నమెంటుకు ముందు, అప్పటి టి20 ర్యాంకుల ప్రకారం, సూపర్ 8 దశ కోసం 8 జట్లకు సీడింగు ఇచ్చారు. ఆ జట్లు: గ్రూప్ 1 లో ఆస్ట్రేలియా, ఇండియా, దక్షిణాఫ్రికా, వెస్టిండీస్; గ్రూప్ 2 లో ఇంగ్లాండ్, న్యూజీలాండ్, పాకిస్తాన్, శ్రీలంక. ఈ ఎనిమిదిలో ఏ జట్టైనా అర్హత సాధించకపోతే, దాని స్థానంలో అర్హత సాధించిన జట్టు దాని స్థానంలో చేరుతుంది. ఉదాహరణకు, గ్రూప్ బి లో ఆస్ట్రేలియా స్థానంలో జింబాబ్వే అర్హత సాధించడంతో, గ్రూప్ 1 లో రెండవ స్థానం లోకి ఆస్ట్రేలియా బదులు జింబాబ్వే వచ్చింది.

### గ్రూప్ 1



----

----

----

----

----

----


### గ్రూప్ 2



----

----

----

----

----

----


## నాకౌట్ దశ
నాకౌట్ దశలో మార్చి 4, 5 తేదీల్లో రెండూ సెమీ ఫైనళ్ళు, మార్చి 8 న ఫైనల్ పోటీ జరుగుతాయి. సెమీ-ఫైనల్, ఫైనల్ రెండింటికీ మార్చి 5, 6, 9 తేదీల్లో రిజర్వ్ డే అందుబాటులో ఉంటుంది. రిజర్వ్ రోజున మ్యాచ్‌ను తిరిగి మొదలుపెట్టరు. ముందురోజున ఎక్కడ ఆగిందో అక్కడే తిరిగి మొదలౌతుంది. సెమీ-ఫైనల్స్ 15:00 గంటలకు, ఫైనల్ 19:00 గంటలకూ ప్రారంభమవుతాయి. సెమీ-ఫైనల్స్‌లో షెడ్యూల్ రోజున, రిజర్వ్ రోజునా కూడా కనీస మాత్రపు ఆట (ప్రతి జట్టుకు కనీసం 10 ఓవర్లు) జరగనట్లయితే, సూపర్ 8 దశలో అగ్రస్థానంలో నిలిచిన జట్టు ఫైనల్‌కు చేరుకుంటుంది. ఫైనల్‌లో ఎటువంటి ఆట సాధ్యం కాకపోతే, జట్లను ఉమ్మడి విజేతలుగా ప్రకటిస్తారు. ఏదైనా మ్యాచ్ టైగా ముగిస్తే, విజేతను నిర్ణయించడానికి సూపర్ ఓవరును వాడతారు. సూపర్ ఓవర్‌లో కూడా స్కోర్లు టై అయితే, విజేత తేలేవరకు సూపర్ ఓవర్లు ఆడతారు.

మొదటి సెమీ-ఫైనల్  కోల్‌కతాలోని ఈడెన్ గార్డెన్స్‌ లోను, ఫైనల్ అహ్మదాబాద్‌లోని నరేంద్ర మోడీ స్టేడియంలోనూ జరగాల్సి ఉంది, కానీ పాకిస్తాన్ అర్హత సాధించినట్లయితే రెండూ కొలంబోలోని ఆర్. ప్రేమదాస స్టేడియంకు తరలించబడేవి. రెండవ సెమీ-ఫైనల్ ముంబైలోని వాంఖడే స్టేడియంలో జరుగుతుంది. పాకిస్తాన్ అర్హత సాధించలేకపోతే, భారతదేశం లేదా శ్రీలంక అర్హత సాధిస్తే వారు వరుసగా సెమీ-ఫైనల్ 2, సెమీ-ఫైనల్ 1లో ఆడేవారు. శ్రీలంక భారతదేశంతో తలపడని పక్షంలో సెమీ-ఫైనల్ 1 కూడా కొలంబో లోనే ఆడేవారు. లేకపోతే, గ్రూప్ 1 విజేత, గ్రూప్ 2 రన్నరప్ సెమీ-ఫైనల్ 1లో ఆడతారు, గ్రూప్ 2 విజేత, గ్రూప్ 1 రన్నరప్ సెమీ-ఫైనల్ 2లో ఆడతారు.

### బ్రాకెట్

* మూలం:

### సెమీ ఫైనల్స్

----


### ఫైనల్



## గణాంకాలు

అత్యధిక పరుగులు

అత్యధిక వికెట్లు

## గమనికలు

## మూలాలు

వర్గం:క్రికెట్ టోర్నమెంట్లు
2026